A képernyő előtti munkavégzéshez állítható és rögzített munkasíkú asztal egyaránt használható. Fix magasságú munkaasztalnál az asztallap magassága kb. 72 cm legyen. A munkaszéket az asztallap magasságához kell beállítani. A szék magasságának beállítását követően ellenőrizzük, hogy helyet foglalva a combok felső része és az asztal alsó éle között elegendő távolság legyen.