A helytelen ülés a porckorongok egyoldalú terhelését eredményezi, ami idő előtti károsodást okozhat. Helyes üléssel, a teherelosztás arányosságának fenntartásával megelőzhető a gyakran már 25-30 éves korban kialakuló gerincbántalom.
A hosszú órákon keresztül végzett képernyő előtti munkavégzés különös terhet jelent a hátgerinc számára, melynek megfelelő megtámasztása csak hát és kartámlás székben biztosítható.
Hát + kartámlás gurulós szék beszerzését javasoljuk, melynek ülési magassága ill. kartámláinak magassága szabadon állítható. (A munkavállalónak háttámlás széken úgy célszerű ülnie, hogy a háttámla megfelelő megtámasztást egyenes tartást biztosítson - ne görnyedjen előre.)