A kezelőelem minden olyan működtetése, amely vészkikapcsolási rendelkezést eredményez, a vezérlőkészülék reteszelését is kell, hogy eredményezze mégpedig úgy, hogy a kezelőelem működésének befejezése után a vészkikapcsolási rendelkezés fennmaradjon egészen addig amíg a vezérlőkészüléket vissza nem állítják (fel nem oldják). A vezérlőkészülék nem reteszelődhet anélkül, hogy vészkikapcsolási rendelkezést eredményezne.
A vezérlőkészülék visszaállítása csak a vezérlőkészülékre gyakorolt, kézzel végrehajtott cselekvés eredményeként legyen lehetséges.
A vezérlőkészülék visszaállítása önmagában ne eredményezzen semmilyen újra indítási rendelkezést. A gép újra indítása ne legyen lehetséges mindaddig amíg az összes működtetett kezelőelemet kézzel, egyenként és tudatosan vissza nem állították.

A vezérlőkészülék hibája esetén (a reteszelés beragad) a vészkikapcsolási rendelkezést eredményező funkciónak legyen elsőbbsége a visszaállítási funkcióhoz képest.
