[Az Mvt. 33. §-ának (1) bekezdéséhez]
12. § (1) Az elegendő mennyiségű, minőségű, egészséget nem károsító levegőt az MSZ 21875-2:1991 szabvány szerint légtechnikai eljárások alkalmazása esetén az elszívott levegő pótlásával is biztosítani kell.
(2) Az MSZ 21461-2:1992 szabvány hatálya alá tartozó szálló porok, továbbá az MSZ 21461-1:1988 szabvány 1. számú táblázatában M-I, M-II, valamint a V-A, V-B jelöléssel ellátott anyagok esetén, ha a beszívott levegőt tisztítani kell, a betáplált levegő a munkahelyen megengedett határértékek 10%-ánál magasabb szennyezőanyag-koncentrációt nem tartalmazhat.