Ha a kezelési, beállítási, karbantartási munkák a talajszintről nem végezhetők el, a gépet épített munkaállásokkal és fel/lejárókkal kell ellátni a hozzáférési helyek megközelítéséhez. A gyakoribb megközelítésnél lépcsőt, a ritka megközelítési helyre pedig háttámasszal ellátott létrát kell alkalmazni. A járófelületeket csúszásmentes anyagból kell készíteni, a magasból leesés megakadályozására korláttal, lábléccel el kell keríteni.