Mvt.13. § Az MSZ 21461-2:1992 szabvány hatálya alá tartozó ~szálló porok, továbbá az MSZ 21461-1:1988 szabvány 1. számú táblázatában M-I, M-II, valamint a V-A, V-B anyagok által okozott légszennyezés esetében az elegendő mennyiségű és minőségű levegő meglétét tanúsító mérési eredmények megőrzéséről a munkáltató gondoskodik. A munkáltató megszűnése esetén az eredményeket át kell adni az Állami Népegészségügyi és Tisztiorvosi Szolgálat illetékes városi (fővárosi kerületi) intézetének.
Mvt. 9. § (1) A munkahelyeken a zaj szintje a maradandó hallásveszteség megelőzése érdekében, továbbá a fokozott figyelmet igénylő munkavégzés során az MSZ 18151-2:1983 szabványban az adott munkahelyre előírt értéket nem haladhatja meg.
(2) El kell határolni az első bekezdésben előírt határértékeket meghaladó zajszintű munkaeszközöket és technológiákat a határérték alatti zajszintű munkahelyektől, továbbá egymástól azokat a zajos – határérték feletti – munkahelyeket, ahol a két munkahely zajszintje több mint 3 dB-lel eltér.