A megfelelően beállított monitor és a jól kialakított munkakörnyezet önmagában nem okoz szemkárosodást. Előfordul azonban, hogy ha pl. egy rövidlátó személy végez számítógépnél munkát, de nem hord szemüveget, ilyen esetben a szeme tovább romolhat.
A szem fokozott igénybevétele miatt ezért rendszeresen szemvizsgálatot kell végeztetni. (A munkavállaló - a külön jogszabályban előírt előzetes ill. időszakos orvosi alkalmassági vizsgálatokon túlmenően - köteles az e célból szervezett szemvizsgálaton részt venni.
A vizsgálatot a foglalkozás-egészségügyi szolgáltatást nyújtó orvos végzi el, aki indokolt esetben a munkavállalót szemészeti szakvizsgálatra utalja be.