A vezérlőrendszer logikai körének zavara, vagy a vezérlőkör meghibásodása nem okozhat veszélyhelyzetek kialakulását.
Különöse a következőket zárja ki: 
- akaratlan indítást;
- valamilyen, már kiadott leállító utasítás végre nem hajtását;
- a gép valamely mozgó alkatrészének, vagy a gép által befogott munkadarabnak a kiesését vagy kivágódását;
- bármely mozgó alkatrész automatikus vagy kézi leállításának megakadályozását; 
- valamely védőberendezés működőképtelenségét.

A készülék kezelőhelyén, a gép minden elemét, pl.: kezelőelemeket, a jelző - vagy adatjelző elemeket úgy alakították ki, hogy a kezelőszemélyzet és a készülék kölcsönhatása egyértelmű.
A készüléket felszerelték olyan védőberendezésekkel (védőburkolat, biztonsági berendezés) melyek alkalmazása megvédi a kezelőt az olyan veszélyek ellen, amelyek ésszerű módon nem háríthatók el.
A készülék szerkezetének szilárdsága olyan, hogy rendeltetésszerűen felszerelt készülék burkolatának felső területére helyezett 200 n egyenletesen megoszló terhelés legalább 15 perces vizsgálati időtartam során sérülést vagy maradandó alakváltozást nem okoz.
A készülék hővédelme olyan, hogy névleges hőmérsékleten, hőmérsékleti egyensúlyi állapotban:
  - a hátsó és az oldalfelületek hője,
  - a hőcserélő legalsó felületének hője, az árnyékolópadló és a lemezfalak hőmérsékletét legfeljebb 60C-fokkal emeli.
A kezelőszerkezet kézzel nem érinthető felületeinek hőmérséklete nem haladja meg a gyártó által engedélyezett hőmérsékletet.
A készülék hőcserélője a tisztítás céljából könnyen levehető burkolattal van felszerelve.
Az égéstermék-elvezető csonkjának mérete a névleges hőterhelés figyelembevételével megfelel az MSZ 7044 előírásainak.
Az égésbiztosító anyaga, minősége és összetétele olyan, hogy a beépített helyzetében a rendeltetés szerinti működtetése során mechanikai és hőigénybevétel hatására maradandó alakváltozás nem következik be.
A szerkezeti elemek anyaga korrózióálló.
