A mosógépeket és centrifugákat úgy kell kialakítani, hogy fedelük, ajtajuk vagy hasonló szerkezeti elemük kinyitásakor a meghajtó motor automatikusan kikapcsoljon.
Azoknál a centrifugáknál, amelyek kinetikai energiája nem éri el az 1500 Nm-t, olyan védelmet kell kialakítani, amely biztosítja, hogy a fedél, ajtó vagy hasonló berendezés csak akkor legyen nyitható, ha a fordulatszám 60 ford/perc alá süllyedt.
Azoknál a centrifugáknál, amelyek kinetikai energiája meghaladja az 1500 Nm-t, olyan védőberendezést kell alkalmazni, amely biztosítja, hogy a gép csak akkor indítható el, ha annak nyílása, ajtaja, vagy hasonló berendezése jól bezáródott és csak akkor nyithatóak, ha a forgódob teljesen megállt.
Azokat a centrifugákat, amelyek kinetikai energiája meghaladja az 1500 Nm-t, olyan berendezéssel kell ellátni, amely a dob megengedett maximális kilengésének elérésekor vagy a forgómozgást leállítja, vagy a fordulatszámot csökkenti.
A mozgatható dob- és gépfedeleket valamennyi mosógép és centrifuga esetében - ha azok függőleges irányban nyílnak, - visszazuhanás ellen biztosítani kell, ha nem nyílik túl a holtponton.

   
