a por mennyisége,
a szervezet védekezőképessége (a hörgők nyálkahártyájának felületét mikroszkópos nagyságú csillószőrök borítják, amelyek a porszemcséket a szájüreg irányába mozgatják és a légcsőbe jutva, onnét köhögéssel távoznak. Ha ez a mechanizmus sérül – pl. idült hörghurut esetén – a védekezőképesség gyengül).

Határértékek: 
A munkahelyeken – a maradandó hallásveszteség megelőzése érdekében – a dolgozót érő zaj nem haladhatja meg a 85 dBAeq értéket; impulzus zaj esetén pedig egyetlen alkalommal sem lépheti túl a 125 dBAI értéket.
A megelőzés lehetőségei: 
Műszaki: gépek megfelelő alapozása, burkolása, munkavállalók elszigetelése.
Szervezési: ha a zajszint a 100 dBA–t meghaladja és egyéni védőeszközzel nem csökkenthető 80 dBA alá, akkor az expozíciós időt kell csökkenteni, annyiszor a felére, ahányszor a 80 dBA feletti értékben a 3 megvan. (Ennek oka, hogy a logaritmikus dB skála miatt a zaj által keltett energia 3 dB–enként megkétszereződik illetve feleződik.)
Egyéni védőeszközök: a zajszinttől függően lehetnek hallásvédő vatta, füldugó, fültok, zajvédő sisak. Az egyéni védőeszközökkel szemben az a kívánalom, hogy a beszédhangok frekvenciáján kevésbé csillapítsanak, így a beszédmegértést ne gátolják.
Egészségügyi megelőzés: az időszakos munkaköri alkalmassági vizsgálatok kötelezőek, a zajszinttől függően 1–4 év közötti gyakorisággal.