Az olyan kábelcsatorna-rendszerekben, csatlakozódobozokban és behúzódobozokban, ahol olaj vagy folyadék gyűlhet össze, meg kell engedni 6 mm átmérőjű folyadékelvezető nyílások alkalmazását.
Annak érdekében, hogy a villamos védőcsöveket ne lehessen összetéveszteni az olaj-, levegő- vagy víz-csővezetékekkel, ajánlatos a villamos védőcsöveket vagy elkülöníteni, vagy megfelelően azonosítani.
A vezetékcsatornák és kábelpolcok merev alátámasztásúak legyenek, továbbá a mozgó részektől megfelelő távolságra és oly módon legyenek elhelyezve, hogy sérülésük vagy kopásuk valószínűsége a lehető legkisebb legyen. Ahol személyek számára átjáróra van szükség, ott a vezetékcsatornák és a nyitott kábelpolcok/tartók úgy legyenek felszerelve, hogy az átjáró számára legalább 2 m szabad hely álljon rendelkezésre.
A vezetékcsatornák és a csatlakozódobozok rendeltetése kizárólag a mechanikai védelem (az egyenpotenciálú összekötés alkalmas eszközeire vonatkozóan lásd MSZ EN 60204-1/1995.  8.2.1. szakaszt).
