Az egészséget nem veszélyeztető és biztonságos munkavégzés vagy más megfogalmazásban a - munkabalesetek és foglalkozási, vagy a foglalkozással összefüggő megbetegedések, illetve fokozott expozíciós esetek megelőzése - érdekében, a munkavédelmi törvény megfogalmazása szerint, a munkáltató köteles figyelembe venni az általános követelményeket, amelyeket kilenc pontban felsorol. Ezek a követelmények lényegében megegyeznek az Európai Közösség tagállamai vonatkozóan megfogalmazott, megelőzési - kockázatkezelési elvekkel. Mind két megfogalmazás magában foglalja - a prioritások, a fontossági sorrend fenntartása mellet - azt az alapvető elvet, hogy az elérendő célt - a balesetek és megbetegedések megelőzését, -  többféle módon is el lehet érni.