Kétkezes vezérlőberendezést csak olyan termelőberendezéseken szabad alkalmazni:
– amely meghatározott időn belül megbízhatóan működő kikapcsolóval és a veszélyes mozgást
leállító szerkezettel van ellátva;
– amely a beindítás után csak egy munkaciklust végez;
– amely kulccsal zárható, munka üzemmód és vezérlési mód átkapcsolóval van ellátva.
A kétkezes vezérlőberendezés olyan legyen, hogy a termelőberendezés és/vagy veszélyes géprész
indítása – minden veszélyes munkamozgásnál – csak mind a két kézzel történő egyidejű
működtetés esetén legyen lehetséges.
Ha a kétkezes vezérlőberendezés kezelőelemeinek egyikét kiiktatják abban az esetben a másik
kezelőelemmel a termelőberendezés ne legyen működtethető.
Megjegyzés:
„beállító” üzemmódra kapcsolt állapotban a termelőberendezés egy kezelőelemmel is működtethető.
 A vezérlés olyan legyen, hogy újabb megmunkálási ciklus csak a kezelőelemek elengedésével és
újbóli megnyomásával legyen lehetséges.
A kétkezes vezérlőberendezést úgy kell elhelyezni, hogy a dolgozó keze ne juthasson be a
veszélyes termelési térbe (munkatérbe) veszélyes mozgás ideje alatt.