Bár a rákkeltő anyagok hatásának mechanizmusa egyértelműen nem tisztázott, az bizonyosnak tekinthető, hogy az a szervezetbe jutott anyag mennyiségétől független, elvileg akár egyetlen molekula is rosszindulatú daganatot kelthet. Ebből következik, hogy a rákkeltő anyagoknál abszolút kockázatmentességet jelentő biztonsági szint nem állapítható meg. Ezért nincs AK illetve CK értékük, csupán MK értékkel rendelkeznek (amely, mint tudott, még rövid időre sem léphető túl). Az MK értékek betartása sem zárja ki teljes biztonsággal a daganat kialakulását, ezért ebben a vonatkozásban technikai vagy társadalmilag eltűrhető határértéknek tekinthetők. Ez annyit jelent, hogy az MK érték betartása esetén a rákkeltő anyag által előidézett halálozás megfelel egy közepesen balesetveszélyes iparág halálos baleseti kockázatának. Ez számszerűsítve 1:105, vagyis 100000 exponált dolgozóra egy esetet jelent. (Megjegyzendő, hogy Magyarországon a halálos kimenetelű közúti balesetek kockázata egy nagyságrenddel nagyobb, vagyis 1:104, a társadalom ezt is eltűri.)