A munkatér a munkást , a termelő eszközt és a munkadarabot magábafoglaló, az adott műveletek elvégzéséhez szükséges tér. Méretei függenek a termelőeszköz és a munkadarab legnagyobb méreteitől, továbbá attól a tértől, amelyre a munkásnak a művelet elvégzéséhez szüksége van. A munkatér helyzete állandó, amikor a munkadarab megváltoztatásához nincs szükség a termelőeszköz és a munkadarab helyváltoztatására. Változó a munkatér helyzete, ha a termelőeszköz és a munkadarab változtatja a helyzetét.