A zajos munkahelyeket célszerűen el kell határolni műszaki eszközzel egymástól. A zajos munkahelyeket figyelemfelhívó táblával meg kell jelölni.
1. Zajcsökkentés burkolással
A gép teljes burkolása nem mindig valósítható meg, de gyakran a zajforrás keletkezési helyének jó körülhatárolásával és annak részleges tokozásával is jelentős eredmény érhető el. 
2. Zajcsökkentés árnyékolással
Üzemi körülmények között a hangárnyékoló falak és paravánok elsősorban azt a célt szolgálják, hogy az egyébként csendesebb munkahelyeket leárnyékolják a zajos műveletek zajhatásától. Másrészt kiválóan alkalmasak ezek a megoldások az akusztikai szempontból igen kedvezőtlen un. egylégterű helyiségek "feldarabolására", osztott térré alakítására.
3. Teremakusztikai megoldások
A helyiség akusztikai viszonyainak megváltoztatására gyakran alkalmazott lehetőségek:
- hangelnyelő falborítás,
- hangelnyelő mennyezeti borítás, esetleg álmennyezet,
- térbeli hangelnyelő szerkezetek befüggesztése.
