A rákkeltő anyagok sajátos tulajdonsága, hogy a daganatos megbetegedések nagyon hosszú (esetenként 25 év) lappangási idő után, un. késői hatásként jelentkeznek. Ennek következménye, hogy a megbetegedések gyakran a nyugdíjkorhatáron túl lépnek fel és a foglalkozással való összefüggésük nem is derül ki. Ez a körülmény alkalmas a probléma lebecsülésére, a kötelező egészségvédelmi intézkedések elhanyagolására. (Nemzetközi adatok szerint az összes daganatos halálozás legalább 4 %–a foglalkozási eredetű, ez Magyarországon évente több mint 1000 halálesetet jelent.)