Mesterséges szellőztetésnél a huzathatás megelőzése érdekében a légsebesség értéke nem haladhatja meg
a) ülve végzett szellemi és könnyű fizikai munkánál a 0,1 m/s értéket,
b) helyváltoztatással járó könnyű fizikai munkánál a 0,2 m/s értéket,
c) melegüzemi zárt munkahelyen, 24 °C (K) EH érték feletti hőhatás mellett végzett közepesen nehéz fizikai munkánál az 1,0 m/s értéket,
d) melegüzemi zárt munkahelyen, 24 °C (K) EH érték feletti hőhatás mellett végzett, nehéz fizikai munkánál az 1,5 m/s értéket.