A vezérlő védőburkolatot ott kell alkalmazni, ahol a kezelő testrésze nem kerülhet a veszélyes térbe vagy a veszélyes tér és a védőburkolat közé annak zárt helyzetében, illetve a védőburkolat nyitása az egyetlen lehetőség arra, hogy a veszélyes térbe be lehessen jutni. A védőburkolat reteszelése nagy megbízhatóságú legyen, mivel meghibásodása nem szándékolt indítást okozhat.
A védőburkolat a géppel szerves egységet képezzen és megbízhatóan legyen rögzítve. A nyitható védőburkolatokon az akaratlan kinyitást meggátló reteszek legyenek. A védőburkolatot nyitott helyzetében kitámasztó szerkezet megbízhatóan működjék.